2001/609/EY: Komission päätös, tehty 31 päivänä heinäkuuta 2001, tiettyjen Intiasta ja Kiinan kansantasavallasta peräisin olevien työstettyjen graniittisten muistomerkki- ja rakennuskivien tuontia koskevan polkumyynnin vastaisen menettelyn päättämisestä (tiedoksiannettu numerolla K(2001) 2399)



Virallinen lehti nro L 214 , 08/08/2001 s. 0044 - 0044



Komission päätös, tehty 31 päivänä heinäkuuta 2001, tiettyjen Intiasta ja Kiinan kansantasavallasta peräisin olevien työstettyjen graniittisten muistomerkki- ja rakennuskivien tuontia koskevan polkumyynnin vastaisen menettelyn päättämisestä (tiedoksiannettu numerolla K(2001) 2399) (2001/609/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 22 päivänä joulukuuta 1995 annetun neuvoston asetuksen (EY) N:o 384/96(1), sellaisena kuin se on viimeksi muutettuna asetuksella (EY) N:o 2238/2000(2), ja erityisesti sen 9 artiklan, on kuullut neuvoa-antavaa komiteaa asiasta, sekä katsoo seuraavaa: A. MENETTELY (1) Komissio vastaanotti 29 päivänä syyskuuta 2000 valituksen, jossa väitettiin, että tiettyjen Intiasta ja Kiinan kansantasavallasta peräisin olevien työstettyjen graniittisten muistomerkki- ja rakennuskivien tuonnissa esiintyy vahingollista polkumyyntiä. (2) Valituksen teki European & International Federation of Natural Stone Industries -järjestö (Euro-ROC) sellaisten yhteisön tuottajien puolesta, joiden tuotanto muodostaa pääosan tiettyjen työstettyjen graniittisten muistomerkki- ja rakennuskivien kokonaistuotannosta yhteisössä asetuksen (EY) N:o 384/96, jäljempänä "perusasetus", 4 artiklan 1 kohdan ja 5 artiklan 4 kohdan mukaisesti. (3) Valitus sisälsi polkumyynnin ja siitä aiheutuvan merkittävän vahingon olemassaolosta alustavaa näyttöä, jota pidettiin riittävänä oikeuttamaan polkumyynnin vastaisen menettelyn aloittaminen. (4) Kuultuaan neuvoa-antavaa komiteaa komissio aloitti Euroopan yhteisöjen virallisessa lehdessä julkaistulla ilmoituksella(3) tiettyjen Intiasta ja Kiinan kansantasavallasta peräisin olevien, CN-koodeihin ex 6802 23 00 , ex 6802 93 10 ja ex 6802 93 90 kuuluvien työstettyjen graniittisten muistomerkki- ja rakennuskivien tuontia yhteisöön koskevan polkumyynnin vastaisen menettelyn. (5) Komissio ilmoitti asiasta virallisesti niille vientiä harjoittaville tuottajille, tuojille, käyttäjille ja tavarantoimittajille, joita asian tiedettiin koskevan, sekä viejämaiden edustajille ja valituksen tehneille yhteisön tuottajille. Asianomaisille osapuolille annettiin tilaisuus esittää näkökantansa kirjallisesti ja pyytää saada tulla kuulluiksi menettelyn aloittamista koskevassa ilmoituksessa asetetussa määräajassa. B. VALITUKSEN PERUUTTAMINEN JA MENETTELYN PÄÄTTÄMINEN (6) Euro-ROC peruutti virallisesti valituksensa 6 päivänä kesäkuuta 2001 päivätyllä kirjeellään komissiolle. (7) Perusasetuksen 9 artiklan 1 kohdan mukaan menettely on päätettävä, jos valitus peruutetaan, paitsi jos sen päättäminen ei ole yhteisön edun mukaista. (8) Komissio katsoi, että menettely olisi päätettävä, sillä tutkimuksessa ei tullut ilmi seikkoja, jotka olisivat osoittaneet sen päättämisen olevan yhteisön edun vastaista. Asianomaisille osapuolille ilmoitettiin asiasta ja niille annettiin tilaisuus esittää huomautuksia. Huomautuksia, joiden mukaan menettelyn päättäminen olisi yhteisön edun vastaista, ei esitetty. (9) Neuvoa-antavaa komiteaa on kuultu asiassa, eikä se ole esittänyt vastalausetta menettelyn päättämisen johdosta. (10) Tämän vuoksi komissio katsoo, että tiettyjen Intiasta ja Kiinan kansantasavallasta peräisin olevien työstettyjen graniittisten muistomerkki- ja rakennuskivien tuontia yhteisöön koskeva polkumyynnin vastainen menettely olisi päätettävä ilman polkumyyntitoimenpiteiden käyttöönottoa, ON TEHNYT TÄMÄN PÄÄTÖKSEN: Ainoa artikla Päätetään tiettyjen Intiasta ja Kiinan kansantasavallasta peräisin olevien, CN-koodeihin ex 6802 23 00 , ex 6802 93 10 ja ex 6802 93 90 kuuluvien työstettyjen graniittisten muistomerkki- ja rakennuskivien tuontia koskeva polkumyynnin vastainen menettely. Tehty Brysselissä 31 päivänä heinäkuuta 2001. Komission puolesta Pascal Lamy Komission jäsen (1) EYVL L 56, 6.3.1996, s. 1. (2) EYVL L 257, 11.10.2000, s. 2. (3) EYVL C 322, 11.11.2000, s. 3.